122 ARISTOTELIS 
lana imbuta modico lacte abluitur, quod mistum 
lacti ipsum cogit. Coagulum autem lac est reper¬ 
tum in lactentium ventre, in se caseum (vulgo 
ignem) habens: iit autem ex calore animalis con¬ 
cocto lacte. Ruminantia omnia coagulum habent: 
at ex iis, quae vtraque maxilla omnes dentes ha¬ 
bent, lepus, (dasypus.) Quanto vetustius coagulum 
est, tanto praestantius: confert enim tum maxime 
alui profluuiis ; quod etiam leporinum facit: sed 
7 praestantissimum est hinnuli coagulum. Mulgetur 
lac plus minusue et secundum proceritatis propor¬ 
tionem, et pro differentia pabulorum. Etenim in 
Phaside terra pusillae buculae sunt, e quarum sin¬ 
gulis multum lactis habetur. Ab Epiroticis autem 
vaccis illis praegrandibus e singulis quadrantal la¬ 
ctis ac semis ex vtraque mamma. Mulget pastor 
rectus aut paululum inclinatus, propterea quod, si 
sedeat, attingere manu non quit. Namque ea in 
terra cum aliae quadrupedes praeter asinum magnae, 
tum maximi et boues et canes: pabuli vero egent 
vberioris, tanta cum sint: atque ea regio sane et 
multum sufficit, et quouis anni tempore commoda 
ad id loca habet. Cum igitur vasti boues sunt, 
tum oues Pyrrhicae; quod cognomentum ab rege 
8 Pyrrho traxere. Lac certo pabulo deficit, vt herba 
Medica, praesertim ruminantium. Alio augetur, 
